《登高台》
明代·梁孜

四面山围屋，三洲水绕城。帆樯树杪出，楼榭镜中明。

古桂含霜色，长松隐浪声。尘机尽寥落，堪与白鸥盟。

作者简介：明广东顺德人，字思伯，号罗浮山人，人称浮山。梁储孙。弱冠中秀才，厌举业，弃去。与梁有誉、黎民表等为诗、古文。尤好书画，画追宋元大家笔意。以荫补中书舍人，客部主事。为人雅正恭谨，海内名士多与之交游。